Teenage Sex and Death at Camp Miasma

(בתרגום חופשי לעברית: סקס ומוות של בני נעורים במחנה מיאזמה) הוא סרט סלאשר קומי קווירי אמריקאי-קנדי בכיכובן של ג'יליאן אנדרסון והאנה איינביינדר. בימוי ותסריט: ג'יין שונברון . הסרט עתיד לצאת לקולנוע בצפון אמריקה ב-7 באוגוסט 2026, בהפצת חברת "MUBI" .

זוהי קומדיית אימה מטא-קולנועית שמותחת ביקורת על האופן שבו סרטי קולנוע הציגו טרנסג'נדרים כסוטי מגדר מפלצתיים. זאת באמצעות יצירת זיקה לז'אנר הרוצח הסדרתי. שונברון תיאר/ה את הסרט כ"דיוקן של נערה עולה באש המתרחש בתוך המשכון של יום שישי ה-13". התמה המרכזית בסרט היא היכולת של טרנסג'נדרים ללמוד ליהנות מיחסי מין אחרי התאמה מגדרית, על רקע הקושי המגדרי שנובע מלינה משותפת במחנה לבני הנעורים.

שירות הזרמת המדיה MUBI  רכש את הזכויות על הסרט, ויפיץ אותו בצפון אמריקה ובמדינות נבחרות. חברת "Match Factory" תמכור את הסרט בשאר העולם.

 תקציר העלילה 
סדרת סרטי הסלאשר "מחנה מיאזמה" (באנגלית: Camp Miasma) כוללת ארבעה עשר סרטים. במשך השנים הופקו סרטי המשך חפוזים ורשלניים, והסדרה איבדה מעריצים. בימוי סרט ריבוט מופקד בידיה של במאית צעירה (איינביינדר) הנלהבת להחיות את הסדרה. היא נחושה ללהק את מי שגילמה את דמות הנערה האחרונה בסרט המקורי, שחקנית מסתורית ומתבודדת (אנדרסון). אך כשהבמאית פוגשת את הכוכבת, השתיים נסחפות לעולם עקוב מדם של תשוקה, פחד וטירוף פסיכו-סקסואלי .

 ליהוק 
+שחקניות ושחקניםתפקידיםהאנה איינביינדרג'יליאן אנדרסוןג'ק הייבן"מוות קטן"אמנדה פיקס ארתור קונטי אווה ויקטור זאק צ'רישרה שרמן פטריק פישלר רודולףדילן בייקר ג'זמין סבוי בראוןקווין מקדונלד קווינטסה סווינדלג'ס מקלאודטרייסיג'ורדנה סאמרמייגןהנטר דילוןצ'אק

 הפקה 
 פיתוח 
בעקבות הצלחת הסרט "ראיתי את הטלוויזיה זוהרת", שונברון אמר/ה שהסרט הבא שלה/שלו יהיה משעשע ומזוויע, יעסוק בסקס ובעיקר ביכולת ללמוד ליהנות מיחסי מין אחרי התאמה מגדרית. הסרט עוסק ב"סטייה מגדרית" של דמויות מפורסמות מסרטי אימה, מנורמן בייטס עד באפלו ביל ומתמודד עם הרעיון שבשל דמויות כמותם, טרנסג'נדרים נדמו למפלצות. מפיקים בראד פיט וחברת "Plan B Productions" שבבעלותו, ג'רמי קליינר ודידי גרדנר, וכן דניאל בקרמן מחברת "Scythia Films"  הקנדית.

ב-9 במאי 2025 פורסם שלתפקידים הראשיים לוהקו ג'יליאן אנדרסון והאנה איינבינדר. עם הפצת קדימון ראשון ב-25 בפברואר 2026, פורסם שבנוסף להן, ג'ק הייבן מגלמ/ת בסרט את הדמות של "מוות קטן", וכן כולל צוות השחקנים את אמנדה פיקס, ארתור קונטי, אווה ויקטור, זאק צ'רי, שרה שרמן, פטריק פישלר, דילן בייקר, ג'זמין סבוי בראון, קווין מקדונלד וקווינטסה סווינדל.

מלכתחילה ניתן לסרט השם "". ב-22 באפריל 2025 מסר המגזין "Production Weekly" שהשם הוא "יום רע במחנה טיבולי". שם זה מופיע גם ברשימת ההפקות שמתפרסמת באתר האינטרנט של "ברית תעשיות הקולנוע והטלוויזיה" ובאתר התאחדות בעלי המקצוע של תעשיית הקולנוע בקנדה. כמו כן, אתר הבידור האמריקאי "Tales From The Collection" ציין את שני השמות בעדכון מ-10 באפריל 2025.

 צילומים 
צילומי הסרט התחיל ב-12 במאי 2025 בוונקובר שבקולומביה הבריטית, קנדה, והסתיימו ב-17 ביוני באותה שנה. ב-23 במאי פורסם שב-13 בחודש צולמו סצנות של הסרט "יום רע במחנה טיבולי" בבית הקפה "Corner House" שבעיר דנקן , קולומביה הבריטית. המידע ותמונה מחוץ לבית הקפה התפרסמו באתר "Lake Cowichan Gazette" המקומי של עמק קאוויצ'ן .

 הפצה 
הסרט יופץ ב-7 באוגוסט 2026 על ידי חברת "MUBI", לבתי הקולנוע בצפון אמריקה, אמריקה הלטינית, הממלכה המאוחדת, אירלנד, גרמניה, אוסטריה, מדינות בנלוקס, טורקיה, הודו, אוסטרליה וניו זילנד. חברת "Match Factory" תשווק את הסרט בשאר העולם.

 ביאורים 

 קישורים חיצוניים 

"Teenage Sex and Death at Camp Miasma" באתר MUBI

 הערות שוליים 

קטגוריה:מוצרים עתידיים: סרטים
קטגוריה:סרטי 2026
קטגוריה:סרטים באנגלית
קטגוריה:סרטים אמריקאיים
קטגוריה:סרטי אימה אמריקאיים
קטגוריה:סרטי סלאשר אמריקאיים
קטגוריה:סרטי נעורים אמריקאיים
קטגוריה:סרטי מטא-קולנוע
קטגוריה:סרטים עצמאיים
קטגוריה:מין ומגדר בקולנוע
קטגוריה:טרנסג'נדר בקולנוע
קטגוריה:תרבות להט"ב
קטגוריה:סרטים שצולמו בקנדה